**Ministru kabineta noteikumu projekta**

**„Grozījumi Ministru kabineta 2009.gada 10.marta noteikumos Nr.221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi 2009. gada 10. marta Ministru kabineta noteikumos Nr. 221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” (turpmāk – noteikumu projekts)  **sagatavots atbilstoši Deklarācijas par Valda Dombrovska vadītā Ministru kabineta iecerēto darbību** II nodaļas *Inovatīva un efektīva ekonomika* apakšnodaļai *Enerģētika konkurētspējīgai ekonomikai* un Valdības Rīcības plāna (MK 07.02.2012. sēde, prot. Nr.7 §24) 64. punktam.Elektroenerģijas tirgus likuma 28. panta otrā un septītā daļa, 28.1panta otrā un piektā daļa un pārejas noteikumu 20. punkts.Eiropas Parlamenta un Padomes 2009. gada 23. aprīļa direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk – Direktīva 2009/28/EK).Eiropas Komisijas 2011. gada 19. decembra Lēmums par saskaņotu efektivitātes atskaites vērtību noteikšanu atsevišķai elektroenerģijas un siltumenerģijas ražošanai, piemērojot Eiropas Parlamenta un Padomes Direktīvu 2004/8/EK, un ar ko atceļ Komisijas Lēmumu 2007/74/EK. |
| 2. | Pašreizējā situācija un problēmas | Šobrīd ir spēkā saskaņā ar Elektroenerģijas tirgus likuma 28. panta otro un septīto daļu un 28.1 panta otro un piekto daļu izdotie 2009. gada 10. marta Ministru kabineta noteikumi Nr. 221 „Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” (turpmāk - MK noteikumi Nr. 221), kas nosaka kritērijus, pēc kuriem koģenerācijas elektrostacijas tiek kvalificētas tiesību iegūšanai pārdot saražoto elektroenerģiju obligātā iepirkuma ietvaros vai saņemt garantētu maksu par koģenerācijas stacijā uzstādīto elektrisko jaudu.2009. gada 25. jūnijā spēkā stājās Direktīva 2009/28/EK, kas izstrādāta nolūkā radīt Eiropas Savienības dalībvalstīs kopēju ietvaru atjaunojamo energoresursu (turpmāk - AER) izmantošanai enerģijas ražošanā un patēriņā.Saskaņā ar Direktīvas 2009/28/EK I pielikumu Latvijas ir noteikts obligāts mērķis - no AER saražotas enerģijas īpatsvars bruto enerģijas galapatēriņā jāpalielina līdz 40%apmēram 2020. gadā. Enerģijas, kas ražota no AER, īpatsvars kopējā enerģijas bruto galapatēriņā 2010. gadā sastādīja 32,5%. Savukārt elektroenerģijas, kas ražota no AER, procentuālais īpatsvars bruto nacionālajā elektroenerģijas patēriņā 2009. gadā bija 49,2%, savukārt 2010. gadā sastādīja 48,5%.Atbilstoši Sabiedrisko pakalpojumu regulēšanas komisijas 2012. gada 15. februāra padomes lēmumam Nr. 39 „Par obligātā iepirkuma komponentēm un elektroenerģijas tirdzniecības vidējo tarifu saistītajiem lietotājiem no 2012. gada 1. aprīļa” obligātā iepirkuma komponente, pērkot no ražotājiem, kas elektroenerģiju ražo koģenerācijā sastāda 0,94 sant./kWh, savukārt obligātā iepirkuma komponente no ražotājiem, kas elektroenerģiju ražo, izmantojot AER sastāda 0,29 sant./kWh, kopā veidojot 1,23 sant./kWh.Pēc Ekonomikas ministrija (turpmāk - EM) prognozēm, ja visi izdotie un spēkā esošie lēmumi par tiesību piešķiršanu pārdot elektroenerģiju obligātā iepirkuma ietvaros tiek īstenoti pilnā apmērām, t.i. neviens no lēmumiem netiek atcelts, visi projekti īstenoti un elektroenerģiju komersanti pārdod maksimālajā atļautajā apjomā, tad papildu ietekme uz elektroenerģijas tarifu provizoriski sastādītu 2,99 sant./kWh, no kuriem 0,6 sant./kWh varētu veidot atbalsts dabasgāzes koģenenerācijām.Šobrīd saskaņā ar normatīvajiem aktiem regulators sabiedrisko pakalpojumu sniegšanu licencē (enerģijas ražošanu, pārvadi, sadali, tirdzniecību u.c.) vai arī reģistrē sabiedrisko pakalpojumu sniedzēju reģistrā (elektronisko sakaru komersanti). Reģistrēšanas procedūra, salīdzinot ar licencēšanu, ir vienkāršāka un ātrāka, jo pakalpojuma sniegšanas uzsākšanai ir nepieciešams tikai nosūtīt regulatoram reģistrācijas paziņojumu. Savukārt, lai saņemtu licenci, komersantam ir jāiesniedz regulatoram virkne dokumentu un ir nepieciešams regulatora lēmums, kura pieņemšanai nepieciešams 30 dienas. Turklāt grozījumu izdarīšana sabiedrisko pakalpojumu sniedzēju reģistrā ir vienkāršāka un ātrāka, nekā licencēs.Ņemot vērā Elektroenerģijas tirgus likuma pārejas noteikumu 20. punktu, ražotājiem, kas saņēmuši tiesības pārdot elektroenerģiju obligāti iepērkamā elektroenerģijas apjoma veidā saskaņā Ministru kabineta noteikumiem, kas izdoti, pamatojoties uz Elektroenerģijas tirgus likums 28. panta otrā un septītā daļā un 28.1panta otrā un piektā daļā dotā deleģējuma pamata, un ir izsniegta licence, kas 2012. gada 1. janvārī ir spēkā, nav jāiesniedz paziņojums par reģistrāciju. Šādus elektroenerģijas ražotājus un tirgotājus regulators pēc savas iniciatīvas reģistrē attiecīgajā reģistrā, Sabiedrisko pakalpojumu regulēšanas komija vairs neizsniedz licences, bet gan reģistrē minētos komersantus attiecīgajos reģistros. Noteikuma projektā iekļauti tehniska rakstura precizējumi.Pēc AS „Latvenergo” sniegtās informācijas, praksē ir gadījumi, kad iekārtas izgatavotāja sniegtie dati pārsniedz faktisko stacijas elektrisko jaudu koģenerācijas režīmā. Ņemot vērā minēto, tiek precizēts MK noteikumu Nr. 221 2.6. apakšpunkts.Eiropas Komisija 2011. gada 19. decembrī pieņēma lēmumu par saskaņotu efektivitātes atskaites vērtību noteikšanu atsevišķai elektroenerģijas un siltumenerģijas ražošanai, piemērojot Eiropas Parlamenta un Padomes Direktīvu 2004/8/EK, un ar ko atceļ Komisijas Lēmumu 2007/74/EK, saskaņā ar kuru MK noteikumu Nr. 221 1. pielikumā tiek precizēti harmonizētie lietderības koeficienti ar klimata korekciju atsevišķai elektroenerģijas ražošanai.Ņemot vērā iepriekš minēto, ir nepieciešami papildu tehniski grozījumi MK noteikumos Nr. 221 21.2. apakšpunktā un 5.pielikuma I nodaļā, kā arī vienlaikus nepieciešams precizēt MK noteikumu Nr. 221 1. pielikumā harmonizētos lietderības koeficientus ar klimata korekciju atsevišķai elektroenerģijas ražošanai.Šobrīd MK noteikumi Nr. 221 nereglamentē lietderības koeficientu vairākiem tehnoloģiju veidiem, no kuriem vismaz viena (Organiskais Renkina cikls) ir ieguvusi plašāku izplatību Latvijā. Lai vienkāršotu obligātā iepirkuma īstenošanu, tiek precizēts MK noteikumu Nr. 221 29.2.2. apakšpunktu.Saskaņā ar MK noteikumiem Nr. 221 piešķirtais atbalsta mehānisms šobrīd nav terminēts, kas nav pieļaujams. Pirmkārt, realizējot piešķirtās tiesības elektroenerģijas pārdošanai publiskā iepirkuma ietvaros līdz 2010. gadam ieskaitot, Latvija jau būtu sasniegusi 95 % no 2020. gada plānotā mērķa. Turpinot atļauju izsniegšanu, jau 2012. gadā piešķirtās tiesības pilnībā sasniegtu 2020. gadā nepieciešamo līmeni elektroenerģijas ražošanai no AER. Otrkārt, analizējot līdzšinējo situāciju, var secināt, ka daļa tiesību netiks realizētas, kas savukārt apgrūtina politikas izvērtēšanu un tālāku plānošanu. Ja tiks īstenotas EM piešķirtās tiesības saražoto elektroenerģiju pārdot obligātā iepirkuma ietvaros, tad gala tarifa paaugstināšanās dēļ, papildu izdevumi radīsies arī elektroenerģijas galalietotājiem, vienlaicīgi mazinot rūpniecības konkurētspēju un ietekmējot mājsaimniecību maksātspēju. MK noteikumi Nr. 221 paredz, ka tirgotājs iepērk koģenerācijas procesā saražoto elektroenerģiju par cenu, kuru nosaka, izmantojot formulas. Tajās iekļauts dabasgāzes tirdzniecības gala tarifs, kas ilgtermiņā, ņemot vērā iepriekšējās dabasgāzes cenu svārstību tendences, varētu paaugstināsies, radot lielāku obligātā iepirkuma cenu elektroenerģijas ražotājiem un radot ar vien būtiskāku ietekmi uz elektroenerģijas gala tarifu. Ņemot vērā feed-in piešķiršanas principu, atbalstam ir jābūt terminētam, lai to varētu pārskatīt saskaņā ar tehnoloģisko attīstību, nosakot gan esošajiem, gan jaunajiem atbalsta saņēmējiem ierobežojumu.Lai būtu iespējams veikt efektīvākas atbalsta mehānisma prognozes, arī projektu un komersantu kontroles uzraudzības ietvaros nepieciešami skaidrāki nosacījumi attiecībā uz projektu īstenošanu un elektroenerģijas ražošanas uzsākšanas termiņiem.Vienlaikus, nereti projektu īstenošanā tiek konstatēti dažādi būvniecības un būves ekspluatāciju regulējošo noteikumu pārkāpumi.Centralizētās siltumapgādes sistēmas (CSS) operatori ikdienas darbā operatīvi lemj par katra siltuma avota noslodzi, ņemot vērā siltumapgādes sistēmas hidrauliskos darba režīmus un ekonomiskos apsvērumus, kā rezultātā vienotā siltumapgādes sistēma strādājošas koģenerācijas stacijas pēc būtības nevar ietekmēt to individuālos ražošanas apjomus, bet tās visas piedalās kopēja siltumapgādes pieprasījuma segšanā, viena otru papildinot. AS „Latvenergo” ir ierosinājis, un Latvijas Siltumuzņēmumu asociācija ir atbalstījusi tādu izmaiņu veikšanu esošajā regulējumā, lai būtu iespējams nodrošināt vienīgi CSS operatoram praktisku iespēju lemt par katras koģenerācijas stacijas, kuras darbojas vienā centralizētā siltumapgādes zonā, optimālo noslodzi, būtu jānosaka, ka, ja siltumapgādes sistēmas operatora licences zonā darbojas vairāk kā viena, vienam komersantam piederoša, koģenerācijas stacija, tad uzstādītās elektriskās jaudas izmantošanas stundu skaitu gadā nosaka komersanta visām stacijām kopā. |
| 3. | Saistītie politikas ietekmes novērtējumi un pētījumi | Informatīvā ziņojuma „Par atbalsta mehānismiem elektroenerģijas ražošanai, izmantojot atjaunojamos energoresursus” projekts. Izsludināts 2012. gada 29. marta Valsts sekretāru sanāksmē (prot.Nr. 13, 3.§). |
| 4. | Tiesiskā regulējuma mērķis un būtība | Pastāvošajā atbalsta mehānismā nepieciešams saglabāt esošos kontroles mehānismus, vienlaikus pastiprinot uzraudzību pār to ieviešanu, kas palīdzētu izvairīties no sniegtā atbalsta nepamatotas ietekmes uz elektroenerģijas gala tarifu.Ar noteikumu projektu ir paredzēts ieviest papildu kontroles mehānismus arī komersantiem, kas jau saņēmuši tiesības pārdot koģenerācijā saražoto elektroenerģiju obligātā iepirkuma ietvaros vai tiesības saņemt maksu par elektrostacijā uzstādīto elektrisko jaudu un ir uzsākuši elektroenerģijas ražošanu un pārdošanu, paredzot, ka komersants izpilda nodokļu saistības pret valsti un darbiniekiem, kā arī nodrošina atbilstību būvniecību regulējošajiem normatīvajiem aktiem elektrostacijās. Atbilstoši ar Ministru kabineta 2010. gada 26. augusta rīkojumu Nr. 513 apstiprinātajam Pasākumu plānam ēnu ekonomikas apkarošanai un godīgas konkurences nodrošināšanai 2010.–2013. gadam ēnu ekonomikas apjoma samazināšanas pamatprincipam,arnoteikumu projektu ir paredzēts padarīt komersanta darbošanos ēnu ekonomikā pēc iespējas neizdevīgāku un darbošanos legālajā ekonomikā pēc iespējas izdevīgāku, atvieglojot pāreju uz legālo ekonomiku.Noteikumu projektā tiek paredzēts, ka EM var pieprasīt Valsts ieņēmumu dienestam un Valsts sociālās apdrošināšanas aģentūrai sagatavot izziņu par komersanta nodokļu, nodevu vai citu obligāto maksājumu valsts budžetā parādu neesamību, ja minētā informācija nav iegūstama publiskajā datu bāzē. Pārbaudot EM komersantu iesniegtos gada pārskatus, saskaņā ar MK noteikumu Nr. 221 44. punktu, nepieciešamības gadījumā EM pieprasīs papildu informāciju un dokumentus kompetentajam iestādēm vai komersantam, lai izvērtētu koģenerācijas stacijas atbilstību 44.1 punktā paredzamajiem kritērijiem.Ministru kabineta 2011. gada 12. jūlija sēdes protokola Nr. 43 30.§ 6. punkts nosaka, ka visām ministrijām, izstrādājot normatīvo aktu projektus, neiekļaut tajos regulējumu, kas noteiktu Uzņēmumu reģistra izsniegtas tiesību subjekta reģistrācijas apliecības uzrādīšanu, tās kopijas iesniegšanu, kā arī saturētu citas norādes uz Uzņēmumu reģistra izsniegtu reģistrācijas apliecību. Ņemot vērā minēto, noteikumu projektā paredzēts svītrot MK noteikumu Nr. 221 15.1. apakšpunktu.Noteikumu projekts arī paredz precizēt MK noteikumu Nr. 221 26.1. apakšpunktu, ievērojot, ka kopš elektroenerģijas tirgus liberalizēšanas un sistēmas operatoru pastāvīgas darbības uzsākšanas, nav nepieciešamības tirgotāju pārstāvjiem piedalīties pie komercuzskaites plombēšanas, jo uzskaites izveidošana un uzturēšana, kā arī skaitītāju rādījumu nodošana ir sistēmas operatora pienākums un funkcija.Ņemot vērā to, ka elektroenerģijas obligātā iepirkuma izmaksas sedz elektroenerģijas galapatērētājs, lai veicinātu atbalsta mehānisma caurspīdību un informācijas atklātību, ir paredzēts papildināt MK noteikumu Nr. 221 5.pielikuma „Koģenerācijas elektrostacijas gada pārskats” I nodaļu, nosakot, ka saskaņā ar [Noziedzīgi iegūtu līdzekļu legalizācijas un terorisma finansēšanas novēršanas likuma](http://www.likumi.lv/doc.php?id=178987) 1. panta 5. punkta "a" vai "b" apakšpunktu komersants gada pārskatā norāda informāciju par komersanta patieso labuma guvēju.Ņemot vērā, ka atbalsta mehānisms nedrīkst būt neierobežots laikā un ekonomiski nepamatots, noteikumu projekts paredz arī esošajiem atbalsta saņēmējiem atbalsta termiņa ierobežojumu uz 10 gadiem koģenerācijas elektrostacijām, kuru uzstādītā elektriskā jauda nepārsniedz četrus megavatus un uz 15 gadiem koģenerācijas elektrostacijām, kuru uzstādītā elektriskā jauda ir lielāka par četriem megavatiem. Minētie termiņi tiek skaitīti jaunām stacijām no dienas, kad jauda nodota ekspluatācijā saskaņā ar sistēmas operatora izdotu atļauju koģenerācijas stacijas pieslēgšanai sistēmai, vai no dienas, kad EM lēmumā norādītā palielinātā jauda nodota ekspluatācijā saskaņā ar sistēmas operatora izdotu atļauju koģenerācijas stacijas pieslēgšanai sistēmai. Lai būtu iespējams nodrošināt CSS operatoram praktisku iespēju lemt par katras koģenerācijas stacijas, kuras darbojas vienā centralizētā siltumapgādes zonā, optimālo noslodzi, noteikumu projekts precizēts, nosakot, ka, ja siltumapgādes sistēmas operatora licences zonā darbojas vairāk kā viena, vienam komersantam piederoša, koģenerācijas stacija, tad uzstādītās elektriskās jaudas izmantošanas stundu skaitu gadā nosaka komersanta visām stacijām kopā. |
| 5. | Projekta izstrādē iesaistītās institūcijas | Zemkopības ministrija, Vides aizsardzības un reģionālās attīstības ministrija, Tieslietu ministrija, Finanšu ministrija, Sabiedrisko pakalpojumu regulēšanas komisija, AS „Latvenergo”, Latvijas Siltumuzņēmumu asociācija. |
| 6. | Iemesli, kādēļ netika nodrošināta sabiedrības līdzdalība | Sabiedrība savu viedokli var izteikt pēc projekta izsludināšanas 2012. gada 29. marta Valsts sekretāru sanāksmē (prot.Nr.13,  4.§). |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Ražotāji, kas ieguvuši vai plāno iegūt tiesības pārdot saražoto elektroenerģiju obligātā iepirkuma ietvaros vai saņemt garantēto maksu par elektrostacijā uzstādīto elektrisko jaudu.Noteikumu projektā 5. punktā paredzētie MK noteikumu Nr. 221 44.1 punktā ietvertie kritēriji attieksies uz komersantiem, kuriem piešķirtas tiesības elektroenerģijas pārdošanai obligātā iepirkuma ietvaros vai saņemt garantēto maksu par elektrostacijā uzstādīto elektrisko jaudu un kuri uzsākuši saražoto elektroenerģiju pārdot obligātā iepirkuma ietvaros vai saņem garantēto maksu.Atbilstoši EM apkopotajai informācijai, laika posmā no 2007. gada līdz 2012. gada 23. maijam saskaņā ar Ministru kabineta 2006. gada 6. novembra noteikumiem Nr. 921 „Noteikumi par elektroenerģijas ražošanu koģenerācijā” un MK noteikumiem Nr. 221 ir izdoti 185 lēmumi. Vienlaikus saskaņā ar MK noteikumiem Nr. 221 EM ir pieņēmusi 1 lēmumu, ar kuru piešķirtas tiesības saņemt garantēto maksu par biomasas koģenerācijas elektrostacijā uzstādīto elektrisko jaudu 23 MW apmērā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Visi elektroenerģijas galalietotāji, tai skaitā uzņēmumi un mājsaimniecības.Noteikumu projekta pieņemšanas gadījumā tiks ierobežota koģenerācijas stacijās saražotās elektroenerģijas, kas tiek iepirkta elektroenerģijas obligātā iepirkuma ietvaros, ietekme uz elektroenerģijas tarifu galalietotājiem, salīdzinot ar to, ja atbalsts nav ierobežots, kā arī, ja arī turpmāk komersanti varētu saņemt jaunas tiesības. |
| 3. | Tiesiskā regulējuma finansiālā ietekme | Ja visi izdotie un spēkā esošie lēmumi par tiesību piešķiršanu pārdot elektroenerģiju obligātā iepirkuma ietvaros tiek īstenoti pilnā apmērām, t.i. neviens no lēmumiem netiek atcelts, visi projekti īstenoti un elektroenerģiju komersanti pārdod maksimālajā atļautajā apjomā, tad papildu ietekme uz elektroenerģijas tarifu provizoriski sastādītu 2,99 sant./kWh, un atbalsts dabasgāzes koģenerācijām varētu veidot papildus vēl 0,6 sant./kWh.Noteikumu projekta pieņemšanas gadījumā tiks informācijas atklātība Latvijā, liekot komersantam norādīt personu, kura saskaņā ar [Noziedzīgi iegūtu līdzekļu legalizācijas un terorisma finansēšanas novēršanas likuma](http://www.likumi.lv/doc.php?id=178987) 1.panta 5.punkta “a” vai “b” apakšpunktu uzskatāma par kapitālsabiedrības patieso labuma guvēju, un datus, kas ļauj šo personu nepārprotami identificēt, kā arī paredzot prasību, ka komersantam nav bijuši nodokļu parādi, tai skaitā valsts sociālās apdrošināšanas obligāto iemaksu parādi.Noteikumu projekta pieņemšanas gadījumā tiks sekmēta ar nodokļu nomaksa no komersantiem, kas saņēmuši tiesības pārdot elektroenerģiju obligātā iepirkuma ietvaros, valsts budžetā. |
| 4. | Tiesiskā regulējuma nefinansiālā ietekme | Vienlaikus ar noteikumu projektu arī tiks sekmēta elektrostaciju būvju kvalitātes prasību ievērošana atbilstoši attiecīgiem būvniecību regulējošajiem normatīvajiem aktiem un uzstādīto iekārtu ekspluatācijas noteikumiem.Noteikuma projektā paredzot MK noteikumos Nr. 221 aizstāt licencēšanu ar reģistrēšanu, paredzēts vienkāršot administratīvās procedūras, kas šobrīd noteiktas enerģijas ražotājiem un tirgotājiem. Kopš 2012. gada 1. janvāra siltumenerģijas ražotājiem un tirgotājiem, lai sniegtu pakalpojumu nav jāsaņem licence, to aizstāj administratīvi vienkāršāka forma – reģistrēšanās, Sabiedrisko pakalpojumu regulēšanas komisijas izveidotā reģistrā. |
| 5. | Administratīvās procedūras raksturojums | Ar noteikumu projektu paredzēts veicināt komersantu, kas ražo un pārdod elektroenerģiju obligātā iepirkuma ietvaros vai saņem maksu par elektrostacijā uzstādīto elektrisko jaudu, godprātīgu saņemto tiesību izmantošanu. Ar noteikumu projektu paredzēts noteikt stingrākas prasības komersantiem, ja pēc brīdinājuma saņemšanas nav novērsti konstatētie pārkāpumi.Vienlaicīgi noteikuma projektā paredzētais grozījums MK noteikumos Nr. 221 21.2. apakšpunktā un 5.pielikuma I nodaļā paredz vienkāršot administratīvās procedūras, kas šobrīd noteiktas enerģijas ražotājiem un tirgotājiem.  |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**Ar noteikumu projektu **netiek** prognozēta ietekme uz valsts vai pašvaldību budžetiem.  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Eiropas Komisijas 2011. gada 19. decembra Lēmuma par saskaņotu efektivitātes atskaites vērtību noteikšanu atsevišķai elektroenerģijas un siltumenerģijas ražošanai, piemērojot Eiropas Parlamenta un Padomes Direktīvu 2004/8/EK, un ar ko atceļ Komisijas Lēmumu 2007/74/EK. Minētā lēmuma 1. un 2.pielikums nosaka harmonizētas lietderības koeficientu atsauces vērtības atsevišķai elektroenerģijas un siltuma ražošanai. Attiecīgi, noteikumu projekta 26. punktā tiek precizētas MK noteikumu Nr.221 1. pielikumā, noteiktas harmonizētas lietderības koeficientu atsauces vērtības, kas koriģētas atbilstoši Latvijas klimatiskajiem apstākļiem. |
| 2. | Citas starptautiskās saistības | Projekts šo jomu neskar. |
| 3. | Cita informācija |  Nav. |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Eiropas Komisijas 2011. gada 19. decembra Lēmuma par saskaņotu efektivitātes atskaites vērtību noteikšanu atsevišķai elektroenerģijas un siltumenerģijas ražošanai, piemērojot Eiropas Parlamenta un Padomes Direktīvu 2004/8/EK, un ar ko atceļ Komisijas Lēmumu 2007/74/EK. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.pants |  | *Normas satur tikai dalībvalstij saistošu pienākumu un tāpēc tās nav nepieciešams pārņemt.* | Nav attiecināms. |
| 2.pants |  | *Normas satur tikai dalībvalstij saistošu pienākumu un tāpēc tās nav nepieciešams pārņemt.* | Nav attiecināms. |
| 3.pants |  | *Normas satur tikai dalībvalstij saistošu pienākumu un tāpēc tās nav nepieciešams pārņemt.* | Nav attiecināms. |
| 4.pants |  | *Normas satur tikai dalībvalstij saistošu pienākumu un tāpēc tās nav nepieciešams pārņemt.* | Nav attiecināms. |
| 5.pants |  | *Normas satur tikai dalībvalstij saistošu pienākumu un tāpēc tās nav nepieciešams pārņemt.* | Nav attiecināms. |
| 6.pants |  | *Normas satur tikai dalībvalstij saistošu pienākumu un tāpēc tās nav nepieciešams pārņemt.* | Nav attiecināms. |
| 7.pants |  | *Normas satur tikai dalībvalstij saistošu pienākumu un tāpēc tās nav nepieciešams pārņemt.* | Nav attiecināms. |
| I Pielikums | MK noteikumu Nr. 221 1. pielikums | Noteikumu projekta 1. pielikumā, noteiktas harmonizētas lietderības koeficientu atsauces vērtības, kas koriģētas atbilstoši Latvijas klimatiskajiem apstākļiem. | Attiecīgais noteikumu projekta punkts neparedz stingrākas prasības kā ES tiesību aktā |
| II Pielikums |  | *Normas satur tikai dalībvalstij saistošu pienākumu un tāpēc tās nav nepieciešams pārņemt.* | Nav attiecināms. |
| III Pielikums |  | *Normas satur tikai dalībvalstij saistošu pienākumu un tāpēc tās nav nepieciešams pārņemt.* | Nav attiecināms. |
| IV Pielikums |  |  | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur nacionālas tehniskas prasības, kas neizriet no Eiropas Savienības tiesību aktiem, un tas nav paziņojams atbilstoši Ministru kabineta 2010. gada 23. februāra instrukcijā Nr. 1 „Kārtība, kādā valsts pārvaldes iestādes sniedz informāciju par tehnisko noteikumu projektiem” noteiktajai paziņošanas procedūrai. |
| Cita informācija | Nav. |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām | Noteikumu projekta izpildes funkcijas veiks EM . |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

*Anotācijas IV un VI sadaļa – projekts šīs jomas neskar.*

Ekonomikas ministrs D.Pavļuts

Vīza:

valsts sekretāra

pienākumu izpildītājs,

valsts sekretāra vietnieks A.Liepiņš

11.07.2012.12:29

B.Neimane, 67013214

Baiba.Neimane@em.gov.lv

K.Piģēns,67013133

Karlis.Pigens@em.gov.lv